Jakob Moleschott, der var født [[1822]] i det nederlandske [['s-Hertogenbosch]], var tidligt kommet i kontakt med [[Hegel]]s filosofi, men besluttede sig dog til at studere [[lægevidenskab|medicin]] i [[Heidelberg]].<ref>Sml. Jacob Moleschotts selvbiografiske skrift: ''Für meine Freunde. Lebenserinnerungen'', Emil Roth, Gießen 1895.</ref> Under indflydelse af [[Feuerbach]]s filosofi beskæftigede han sig med spørgsmål inden for [[stofskifte]] og [[diætetik]]. [[Næringsstof (fødemiddel)|Næringsmidler]] var ifølge Moleschotts materialistiske opfattelse lige fuldt byggestene for kropslige som for åndelige funktioner. I sit skrift ''Die Lehre der Nahrungsmittel: Für das Volk'', "Næringsmiddellære: Til Folket", anstrengte Moleschott sig for at fremstille en populær anvendelse af sine studier og fremlagde detaljerede [[ernæring]]<nowiki></nowiki>splaner for de fattige [[Socialgruppe|samfundslag]]. Materialismen skulle ikke kun – negativt – være en benægtelse af eksistensen af en immateriel sjæl, den skulle også positivt kunne lede menneskene til et bedre liv.
Filosofi